Šventosios–Darbėnų geležinkelis

Šventosios–Darbėnų geležinkelis – Bajorų–Priekulės geležinkelio atšaka, jungusi Šventosios uostą ir Darbėnus. 1939 m. planuotas kaip 11,5 km ilgio, 1940 m. nurodytas jau 12,5 km.Aktualieji mūsų geležinkelių reikalai. „Lietuvos aidas“, 1940-01-19, psl. 3. Traukinių eismas pradėtas 1940 m.Geležinkelio jubiliejus – ant nuardytų bėgių

 Istorija 

1925 m. minimas Darbėnų–Šventosios upės siaurasis geležinkelis, kurio ilgis siekė 28,6 km.„Lietuvos ūkis“, 1925 m., Nr. 8 // psl. 351.

Po 1939 m. Vokietijos ultimatumo Klaipėdos kraštas atiteko Nacistinei Vokietijai, Klaipėda atsidūrė Vokietijoje, todėl Šventosios ir jos uosto reikšmė Lietuvai išaugo. 1939 m. vasarą geležinkelio statybai organizuota darbo talka.1939 metų darbo talka Šventojoje Statybos metu buvo suplanuota iškirsti 20,6 ha miško, iškasti 67000 m³ žemių ir 10000 m³ durpių, įrengti du tiltai per Šventosios upę (tarp jų – Kalgraužių tiltas). Sudaryta 2,2 mln. litų statybų sąmata. Darbus padėjo atlikti ir kariai.Karių darbai prie Šventosios. E-kinas.lt (tikrinta 2025-02-15).

1940 m. užėję sovietai darbus pratęsė, tais metais prasidėjo ir pirmieji traukinių reisai (tikriausiai liepos mėnesį).Dideli darbai geležinkeliuose. „Lietuvos aidas“, 1940-06-06. Projektuota papildomai Darbėnus sujungti su Kartena, bet šio plano buvo atsisakyta.

Po Antrojo pasaulinio karo atgavus Klaipėdą, Šventosios uosto plėtra tapo neperspektyvi, geležinkelis buvo uždarytas. Apie 1958–1959 m. dėl bėgių ir pabėgių trūkumo kitų geležinkelių statybose ši linija galutinai nuardyta, medžiagos išvežtos į kitus objektus.Liubomiras Viktoras Žeimantas. Darbėnų – Šventosios ruožo geležinkelio tiesimas

 Šaltiniai 

Kategorija:Lietuvos geležinkeliai